Up-137/02
Natisni
Opravilna št.:
Up-137/02
Datum odločitve:
12. 1. 2005
ECLI:
ECLI:SI:USRS:2005:Up.137.02
Akt:
Ustavna pritožba A. A. zoper sklep Višjega sodišča v Ljubljani št. II Cp 1849/2001 z dne 19. 12. 2001 v zvezi s sklepom št. I R 61/97 z dne 29. 5. 2001 in z dopolnilnim sklepom št. I R 61/97 z dne 10. 10. 2001
Izrek:
Ustavna pritožba A. A. zoper sklep Višjega sodišča v Ljubljani št. II Cp 1849/2001 z dne 19. 12. 2001 v zvezi s sklepom št. I R 61/97 z dne 29. 5. 2001 in z dopolnilnim sklepom št. I R 61/97 z dne 10. 10. 2001 se zavrže.
Evidenčni stavek:
Ker je bilo o tožbenem zahtevku že pravnomočno odločeno, pritožnik za postopek z ustavno pritožbo zoper sklep o zavrnitvi predloga za izdajo začasne odredbe nima več pravnega interesa in je Ustavno sodišče ustavno pritožbo zavrglo.
Geslo:
1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.

1.4.52.2 - Ustavno sodstvo - Postopek - Procesne predpostavke v postopku ustavne pritožbe - Pravni interes za vložitev ustavne pritožbe.
Pravna podlaga:
Člen 50.1., 55.1, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
19. 3. 2002
Vrsta odločitve:
sklep
Vrsta rešitve:
zavrženje
Dokument:
US24308
Up-137/02-23
12. 1. 2005
SKLEP
Ustavno sodišče je v postopku za preizkus ustavne pritožbe A. A. iz Ž., ki ga zastopa B. B. B., odvetnica v Z., na seji senata dne 21. decembra 2004 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
Ustavna pritožba A. A. zoper sklep Višjega sodišča v Ljubljani št. II Cp 1849/2001 z dne 19. 12. 2001 v zvezi s sklepom št. I R 61/97 z dne 29. 5. 2001 in z dopolnilnim sklepom št. I R 61/97 z dne 10. 10. 2001 se zavrže.
Obrazložitev
1. Pritožnik je pred vložitvijo tožbe predlagal izdajo začasne odredbe za zavarovanje zahtevka zaradi kršitve pravice iz modela oziroma vzorca. Sodišče prve stopnje je po ugovoru dolžnika razveljavilo sklep o začasni odredbi, ker upnik ni izkazal nevarnosti nastanka nenadomestljive škode. Z dopolnilnim sklepom je sodišče zavrnilo tudi pritožnikov predlog za izdajo začasne odredbe. Višje sodišče je oba sklepa potrdilo.
2. Ustavni pritožnik trdi, da so mu bile z izpodbijano odločitvijo kršene pravice do enakega varstva pravic (22. člen Ustave), pravica do sodnega varstva (23. člen Ustave) pravica do pravnega sredstva (25. člen Ustave) in pravica do ustvarjalnosti (60. člen Ustave). Predlaga razveljavitev izpodbijanih sklepov.
3. Pritožnik je predlagal izdajo začasne odredbe z veljavnostjo do pravnomočnosti sodbe, izdane v pravdnem postopku zaradi uveljavljanja zahtevka, katerega zavarovanje je predlagal. Z dopisom z dne 29. 11. 2004 je Okrožno sodišče v Ljubljani, ki je odločalo o pritožnikovi tožbi zaradi kršitve modela oziroma vzorca, prepovedi nadaljnjih kršitev ter plačila denarnega zneska, Ustavnemu sodišču sporočilo, da je sodba št. P 1907/2000 - II z dne 26. 2. 2004 postala pravnomočna dne 29. 11. 2004. Glede na navedeno pritožnik nima več pravnega interesa za nadaljevanje postopka z ustavno pritožbo, zato jo je Ustavno sodišče zavrglo.
4. Senat Ustavnega sodišča je sprejel ta sklep na podlagi prvega odstavka 55. člena v zvezi s prvim odstavkom 50. člena Zakona o Ustavnem sodišču (v nadaljevanju ZUstS) v sestavi: predsednica senata mag. Marija Krisper Kramberger ter člana Jože Tratnik in dr. Dragica Wedam Lukić. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednica senata
mag. Marija Krisper Kramberger